หนูปวดท้องได้อาทิตย์4วันเเล้วค่ะ ตอนปวดท้องคิดว่า ปจด ต้องมาเเน่ๆเพราะมีตกขาวเยอะด้วยค่ะ เจ็บหน้าอกด้วย หนูเครียดมากเลยค่ะ ปจด มาวันที่16. มกรา แต่มีอะไรกับเเฟน วันที่ 24. แบบหลั่งนอกค่ะ หนูกินยาคุมฉุกเฉินชนิดเม็ดเดียวทันทีค่ะ เมื่อวานก่อนหนูไปหาเพื่อนตรวจอาการดังกล่าวขอตรวจการตั้งครรถ์ ตรวจฉี่ค่ะบอกว่า ไม่ท้องค่ะ ปจด.ขาดจะเดือนกว่าๆเเล้วค่ะหนูควรทำยังไงดีค่ะถึงจะรู้ว่าตัวเองเป็นอะไร ทรมานมากเลยค่ะ
สวัสดีค่ะหากประจำเดือนมา 16 ม.ค. การมีเพศสัมพันธ์ในวันที่ 24 ม.ค. เท่ากับมีเพศสัมพันธ์ในวันที่ 9 นับตั้งแต่มีประจำเดือนมา ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ดังนั้น หากประจำเดือนในเดือน ก.พ. ยังไม่มา แต่ได้ตรวจหาการตั้งครรภ์แล้ว ไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะ ดังนั้นการที่ประจำเดือนไม่มา จึงเกิดจากสาเหตุอื่นๆ เช่น- ผลของยาคุมฉุกเฉิน ที่ทำให้ประจำเดือนมาช้าได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วดังนั้น แนะนำควรรอประจำเดือนไปอีกซักระยะค่ะ ประจำเดือนน่าจะมาในที่สุด ทั้งนี้ อาการปวดท้อง ตกขาวเยอะ และเจ็บหน้าอก ก็อาจเป็นอาการก่อนการมีประจำเดือนมาได้ โดยสามารถเกิดได้นาน 1-2 สัปดาห์ ก่อนประจำเดือนจะมาค่ะ